Blekingseka

Blekingseka er en klinkbygd, speilgattet og åpen bruksbåt med seil som var meget vanlig i Blekinge og østlige Skåne fram til begynnelsen av 1900-tallet. Som et allsidig fartøy i ulike varianter og størrelse fra ca. 4,5 meter til over 9 meter lengde og 2,5 meter bredde, ble denne båttypen benyttet til fiske og transport.runeberg.org axelnelson.com

 Blekingseka 
Båttypen er den siste av den gamle båttradisjonen fra 1600-tallet på Bornholm, sørlige Sverige og i den svenske skjærgården helt opp til Stockholm. Et stort antall ulike varianter av denne båttypen med ulike betegnelser hadde eksistert inn på 1900-tallet som den bornholmske egen og öka på skjærgårdskysten mot nordøst.

I Sverige betyr betegnelsen «eka» en flatbunnet båt med enkel konstruksjon, men kjølbåtene som tilhørte båttypen blekingseika ble også kalt «eka». Båtene i Blekinge ble bygd av trevirke fra eik.

Den grunnleggende konstruksjonen er en drektig båt med utfallende sider over vannet, sterkt fallende stevner med høy og tynn forstevn, bredt og lavt akterspeil med en skarp akterstevn med et stort ror og spring i relingen. Den korte kjølen stakk dypt ned i vannet med største dybde ved akterstevnen.

Blekingseka var en lettrodd, åpen båt med stor lasteevne og stor sjødyktighet med den skarpe forstevnen som skar seg gjennom bølgene og akterstevnen som stakk dypere i vannet. Konstruksjonen sørget for stabil seilas i sterk bakvind som slo inn i akterspeilet. På midten av 1800-tallet hadde den vanlige Blekingseka en mast med et asymmetrisk råseil, men dette ble erstattet med spriseil med stagfokk. Fordi det var vanskelig å vende under krysning, måtte årene brukes ved manøvreringen og råseilet krevde stor besetning. Med spriseilet ble det lettere, men som en åpen båt var det grenser for dens sjødyktighet i hardt vær.

De mindre blekingseikene er bygget med fem bordganger på hver side med plass for en til to roere, de større opp til 10 bordganger med plass for opptil åtte roere. De større variantene fikk uttrykket vrakeka som den havgående fiskebåten til drivgarnsfiske etter sild, eller frakteka på 33–45 fots lengde som en frakteskute for tungtransport.

Blekingseikene ble benyttet også etter at nyere båttyper som de danskebygde sundbåtene, kom til sørlige Sverige på 1890-tallet. Først ble vrakeka erstattet, deretter de andre slik at bare de mindre variantene fremdeles var i bruk fram til etter den annen verdenskrigens slutt. I dag er Blekingseka ikke lenger en alminnelig bruksbåt, de siste var bygd med innenbordsmotor.

Den vanlige blekingseika inndeles i tre varianter etter geografisk beliggenhet, den vestlige, den mellomste og den østlige.

Den vestlige varianten
Den vestlige varianten er kjennetegnet av sin kraftige konstruksjon med en krum forstevn og et klart markant spring, spantene var satt meget tett på hverandre. Denne typen dominerte på Listerlandet og i Hällaryds skjærgård mot vest. Trolig var varianten påvirket av de skånske rundgattingene. For med den krumme forstevnen som gjør kjølen lengre og spunning, en overgangsform mellom skroget og stevnene, er ikke denne lokale båttypen en typisk blekingseike.

Den mellomste varianten
Det er ikke mye om denne varianten som var utbredt fra Ronneby i vest til Karlskrona i øst, det vil si hele Listerby og vestlige del av Torhamns skjærgård.

Den østlige varianten
Den østlige varianten er trolige den eldste og meste opprinnelige formen av blekingseika som kan regnes som den meste erketypiske representanten for denne båttypen. Denne varianten er ikke så utbredt, bare på den åpne østlige kysten og skjærgården sør for Torhamn.

 Referanser 

 Se også 
Blekingseika-variantene
 Frakteka 33 til 45 fot
 Vrakeka 24 til 30 fot
 Krokeka 20 til 23 fot
 Hommebåt 16 til 20 fot i lengde
 Sätteka 15 til 20 fot
 Tjuabåt opptil ca. 14 fot
 Blekingsbåt opptil ca. 14 fot

Blekingseikas slektninger
 Ege (båt)

 Litteratur 
 Skanse, Peter. Båtar i Blekinge 1983 ISBN 91-970570-0-2
 Eskeröd, Albert Båtar, från ekstock till trålare 1970

 Eksterne lenker 
 Slup, Jakt, Eka
 Runeberg 79-80
 Blekingseka
 Tegninger av Blekingseka

Kategori:Svenske båttyper
Kategori:Artikler i sjøfart-prosjektet